Numero Uno Cafe นูเมโร่ อูโน่ คาเฟ่ ร้านกาแฟชื่อเรียกยากดีนะ อยู่ตรงกลางชั้น G ของห้าง Royal Garden Plaza พัทยา นี่เป็นครั้งแรกที่ได้ชิมร้านนี้ละครับ หลังจากเดินผ่านไปผ่านมาอยู่หลายครั้ง ที่นี่ให้บริการเครื่องดื่มพวกชา กาแฟ ร้อนหรือเย็น กับเบเกอรี่นิดหน่อยเท่านั้น ไม่เสริฟอาหารครับ 

ได้ชิมกาแฟ Caffe Caramello ราคา 135 บาท ก็เป็นราคาสูงระดับบนๆ ของร้านกาแฟ แต่ก็ได้รสชาตและปริมาณกลับมาที่เหมาะสมนะ กาแฟเค้าเข้มและหอมดี แถมกลิ่นของคาราเมล และรสหวานเล็กน้อยที่เข้ามาเพิ่มความลงตัว ทำให้ Enjoy ไปกับกาแฟแก้วนี้

Almond Croissant ชิ้นละ 60 บาท กรอบผิวนอก แต่นุ่มนิ่มด้านใน อร่อยดีครับ แป้งเค้านุ่มนวล ด้านในจะมีไส้ครีมนิดๆ ไม่มาก ไม่หวานเกิน เคี้ยวไปกับอัลม่อนด์ชิ้นบางๆ กรอบๆ  เข้ากันดี

เป็นร้านกาแฟระดับดี ระดับบนอีกร้านนึง บรรยากาศร้านน่านั่ง แต่เต็มไปด้วยชาวต่างชาติ การบริการดี มีฟรี Wifi ให้ใช้งานด้วย 

เวลาทำการ :  10.30 - 22.30